Father of All Motherfuckers

«Father of All Motherfuckers» (նաև հայտնի է Father of All... ցենզուրային տարբերակորվ), Green Day ամերիկյան ռոք խմբի 13-րդ ստուդիական ալբոմ, որը թողարկվել է 2020 թվականի փետրվարի 7-ին Reprise Records-ում։ Այն դեբյուտել է UK Albums Chart և ARIA Albums Chart չարթերի առաջին հորիզոնականներին։


== Կոմպոզիցիա ==
Ըստ խմբի ֆրոնտմեն Բիլլի Ջո Արմսթրոնգի, ալբոմը «Նոր, սոուլ, մոթաուն, գլեմ և մանիք հնչողություն ունի։ Փանկեր և ֆրիկներ»։ Այն նաև ասել է, որ տեքստերը «հավաքույթի կյանքի ԵՎ մահվան» և «թքած ունենալու ապրելակերպի» մասին են։ 26 րոպե և 16 վայրկյան տևողությամբ, սա Green Day-ի ամենակարճատև ալբոմն է։
Շապիկը ներառում է այն նույն պատկերը, որը ներառել է խմբի 2004 թվականի American Idiot ալբոմը։ Այնուամենայնիվ, նռնակ պահող ձեռքը սպիտակ գույնի փոխարեն ներկված է շագանակագույն և ավելի է մեծացված։ Ալբոմի ամբողջական անվանումը գրված է ձեռքի վրա, իսկ «լակոտներ» բառը թաքնված է միաեղջյուրի պատկերով։ Ալբոմի սահմանափակ տարբերակում օգտագործվում է շապիկի այլընտրանքային տարբերակը, որում բացակայում է միաեղջյուրը։


== Սինգլներ և գովազդ ==
Ալբոմի գլխավոր սինգլը՝ «Father of All...»-ը, թողարկվել է 2019 թվականի սեպտեմբերի 10-ին։ Տեսահոլովակը թողարկվել է սեպտեմբերի 19-ին։ «Fire, Ready, Aim»-ը թողարկվել է հոկտեմբերի 9-ին, որպես Հոկեյի ազգային լիգայի (NHL) բացման պաշտոնական երգ։ Այն ալբոմի երկրորդ սինգլն է։
Ալբոմի երրորդ սինգլը՝ «Oh Yeah!»-ը, թողարկվել է 2020 թվականի հունվարի 16-ին, տեսահոլովակի հետ միասին։ Երգի անվանումը և կրկներգի սեմփլը վերցրած են Ջոան Ջետի «Do You Wanna Touch Me» երգի քավեր տարբերակից։ Տեղյակ լինելով սեռական բռնության մասին վերջին նորություններից, խումբը նշել է, որ «Oh Yeah!»-ի վաճառքից ամբողջ գումարը գնալու է Rape, Abuse & Incest National Network-ին և International Justice Mission-ին՝ դրա դեմ պայքարելու համար։
Թվային հարթակների վրա ալբոմի թողարկման օրը լույս է տեսել նաև «Meet Me on the Roof» երգի տեսահոլովակը, որին, որպես աստղային հյուր, մասնակցել է Գեյթեն Մատարացոն։
Ալբոմի աջակցության համար, խումբը հայտարարել է Hella Mega Tour շրջագայության մասին՝ Fall Out Boy-ի և Weezer-ի հետ։ Սկզբնապես այն նախատեսված էր 2020 թվականի մարտին, սակայն, այժմ նա պետք է սկսվի 2020 թվականի մայիսին՝ Ասիայում մի քանի համերգների ուշացումից հետո։


== Քննադատների գնահատականներ ==
Metacritic կայքում «Father of All Motherfuckers»-ը ստացել է 69 միավորներ 100-ից՝ հիմնված 22 հրատարակությունների վրա։
Kerrang! ամսագիրը գնահատել է ալբոմը հինգից չորս աստղ, ասելով, որ «Father of All Motherfuckers-ը մի ուրիշ ստորագրություն է խմբի, որը միշտ հրաժարվում էր անել այն, ինչ նրանից սպասում էին։ Եվ այն շատ լավն է սկզբից մինչև վերջ»։ Rolling Stone-ից Ջոն Դոլանը նույնպես ալբոմին չորս աստղ է տվել, անվանելով այն Green Day-ի ամենազվարճալի ալբոմներից մեկը, և գրելով․ «Father of All...-ը ռոք հիշողության վերականգման փորձ է, որը ապացուցում է, որ այն, ինչ դուք լսում էիք 13 տարեկանում մեքենայում նստած, կարող է ազդեցություն թողել ձեր ամբողջ կյանքի վրա»։ Q ամսագիրը՝ համեմատելով այն նախորդ աշխատանքների հետ, ասել է․ «Father of All...-ը, իհարկե, այն չէ, ինչ սպասվում էր 2009 թվականի 21st Century Breakdown-ից հետո, սակայն, անհնար է հերքել, որ այն ստիպում է 30 րոպե ժպիտով քայլել այն լսելուց հետո»։
Entertainment Weekly-ն ալբոմը գնահատել է C-, ասելով «Լավագույն դեպքում, ալբոմը կարող է հնչել պարային հավաքույթների ժամանակ, սակայն սա այն չէ, ինչ մենք ուզում ենք»։ musicOMH-ից Ռոս Հորթոնը մեկ աստղ է տվել ալբոմին, սարսափելի անվանելով այն։ Sputnikmusic-ն ալբոմին տվել 1․5 5-ից, ասելով, որ «ալբոմը թեժ խառնաշփոթ է, որը քանդում է բոլոր հույսերը, որ Green Day-ը նորից կվերածվի մի խմբի, ում արժե լսել»։


== Առևտրային հաջողություն ==
«Father of All Motherfuckers»-ը դեբյուտել է Billboard 200-ի չորրորդ հորիզոնականին՝ 48000 վաճառված օրինակներով։ Այն Green Day-ի 11-րդ ալբոմն է, որ ընդգրկվել է ԱՄՆ-ի չարթերի լավագույն տասնյակում։


== Երգացանկ ==


== Անձնակազմ ==


=== Green Day ===
Բիլլի Ջո Արմսթրոնգ՝ գլխավոր վոկալ, կիթառ, դիզայն
Մայք Դյորնթ՝ բաս կիթառ, բեք վոկալ
Թրե Քուլ՝ հարվածայիններ, պերկուսիա


=== Արտադրություն ===
Բաթչ Ուոքեր՝ արտադրություն, ինժեներինգ
Քրիս Դագան՝ արտադրություն, միքսինգ, ինժեներինգ
Թոդ Սթոփերա՝ ինժեներինգի օգնական
Չադ Բլեյք՝ միքսինգ
Էլին Բ․՝ միքսինգի օգնական
Բրայան Լյուսի՝ մասթերինգ
Նաթանիել Մելա՝ հարվածայինների մշակում
Էնդրյու Բաշեր՝ կիթառի մշակում
Քրիս Բիլհեյմեր՝ դիզայն
Փամելա Լիթքի՝ լուսանկարչություն


== Չարթեր ==


== Ծանոթագրություններ ==